Haus der Geschichte Baden-Württemberg

La Domo de la Historio Baden-Virtembergo,
,
estas muzeo de la germana federacia lando Baden-Virtembergo. Ĝi troviĝas en Stutgarto, en la strato Konrad-Adenauer-Straße inter la Ŝtata Galerio kaj la Muzika Altlernejo, en la tielnomata "Stuttgarter Kulturmeile" (kulturzono de Stutgarto).

 La konstanta ekspozicio 
La konstanta ekspozicio dividiĝas je tri partoj. En la enireja areo estas montrataj 26 objektoj, kiujn oni konsideras tipaj por Baden-Virtembergo (interalie breco). Tiu tielnomata "ABC de Baden-Virtembergo" agordu la vizitanton al la temo kaj helpu venki limtimon. En la dua parto sekvas 200 jaroj el la historio de la lando en kronologia trairo. Tie montrataj estas objektoj, kiuj por la historio de la landoj Baden kaj Württemberg estis gravaj.

La salonoj simile al teatrokulisoj estas forte scenigitaj, tio signifas, ke la perceptado estas forte direktata. Kontraste al tio ofte abundo da objektoj estas montrata, kiuj tie rolas kiel restaĵofontoj, sekve de kio la vizitanto povas elekti, kiujn objektojn li aŭ ŝi taksas gravaj; ne altrudiĝas al oni interpretado de la historio. Pro la sama kaŭzo ne estis starigitaj teksttabuloj, kiuj enordigus la historiajn okazintaĵojn. La vizitanto mem formu al si opinion. Tio unuflanke estas interesa kaj ebligas plurfoje viziti la muzeon, ĉar ĉiam io nova estas por malkovri, aliflanke tio vizitantojn, kiuj malmultan antaŭscion posedas, postlasas iom senkonsilaj.

La kronologia trairo komenciĝas en la napoleona tempo, kiam per la leĝo nomata Reichsdeputationshauptschluss (1803) la reĝimoj en la regiono estis tute nove ordigitaj, kaj fine alvenas en la muzeo de la nuntempo, kie montrataj estas objektoj, kiujn oni hodiaŭ taksas gravaj.

La sekvaj periodoj el la historio estas akcentitaj:

 1790 – 1815: Teritoria revolucio
 1815 – 1848: Antaŭrevolucia periodo, nomata Vormärz
 1848 – 1866: La revolucio kaj la sekvoj
 1866 – 1914: Enligiĝo en la nacian ŝtaton
 1914 – 1945: La du mondmilitoj kaj la intermilita tempo
 1945 – 1972: La elkonstruo de la federacia lando Baden-Virtembergo
 1972 – 2002: Parlamenta demokratio en la erao de la amasrimedoj

 Kion Baden-Virtembergo hodiaŭ signifas por siaj loĝantoj, provas respondi multrimeda (Multimedia)enscenigo tra la „deponejo en la kapoj“ de ĉiu unuopulo.

En la dua parto de la ekspozicio tielnomata temoparko provas meti problemojn de la nuntempo en historian kuntekston. Tie traktataj estas temoj kiel naturo kaj medio ekzemple de la Nigra Arbaro, ekonomio, urbanizado, religio, socia migrado, partnereco, geedzeco kaj familio, scienco kaj esplorado kaj fine-nefine rilatoj kun la najbaro Francio.

La koncepton de la konstanta ekspozicio evoluigis la ateliero de la stutgarta scenografo kaj arkitekto profesoro Uwe R. Brückener, kiu interalie projektis ekspozici-arkitekturaĵojn por la Expo 2000 en Hanovro kaj por la svisa Expo 02 en Biel.

 La muzeokonstruaĵo 
La muzeokonstruaĵo estas parto de la Stirling-Wilford-ensemblo je la tielnomata stutgarta kulturzono (Stuttgarter Kulturmeile).

 Alilokaj filioj 
 Eksteraj ligiloj 

 Haus der Geschichte Baden-Württemberg

Kategorio:Muzeoj en Germanio
Kategorio:Historio
Kategorio:Stutgarto
Kategorio:Baden-Virtembergo